વિશ્વ પ્રવાસીઓ અમદાવાદના રેલવે સ્ટેશને, એરપોર્ટ પર કે સડક માર્ગે શહેરમાં દાખલ થતાં જ તેમને વર્લ્ડ હેરિટેજ ઈમારતો અંગેનું સાહિત્ય મળવું જોઈએ સાથે અમદાવાદના એ સ્થળોની મુલાકાતે લઈ જવા માટે ટેક્ષી, રિક્ષા કે અન્ય વાહનો લઈને જનારાઓને વિદેશી ભાષાની (અંગ્રેજી, ફ્રેચ વગેરે) વાતચીત કરી શકે તેવી તાલીમથી લઈને તેમની સાથે (પ્રવાસીઓ) ઉમદા વ્યવહાર માટે તાલીમબદ્ધ કરવા જોઈએ. મ્યુ. કોર્પોરેશને પણ એના મુખ્ય કાર્યાલયે તથા શહેરના ત્રણ-ચાર સ્થળોએ પ્રવાસીઓને અમદાવાદની ઐતિહાસિક ધરોહરો માટેનું સાહિત્ય – માહિતી અચૂક ઉપલબ્ધ કરાવવી રહી.